**РЕПУБЛИКА СРПСКА**

**Општина Ново Горажде**

**Начелник**

**Број: 02/1-606-1/24**

**Датум: 18. новембар 2024.**

На основу члана 59. и члана 82. став 3. Закона о локалној самоуправи (``Службени гласник Републике Српске``, број: 97/16, 36/19 и 61/21), члана 66. Статута општине Ново Горажде (``Службени гласник општине Ново Горажде``, број: 4/15 и 4/17), Одлуке Уставног суда Републике Српске број: Y-9/21 од 23. 02. 2022. године, и члана 6. Одлуке о стипендирању студената у општини Ново Горажде („Службени гласник општине Ново Горажде“, број: 19/24), начелник општине Ново Горажде р а с п и с у ј е :

**Ј А В Н И К О Н К У Р С**

**за додјелу студентских стипендија у 2025. години**

1. Општина Ново Горажде расписује Јавни конкурс за додјелу студентских стипендија из Буџета општине Ново Горажде у 2025. години. Финансијска средства за студентске стипендије планирана су у Буџету општине Ново Горажде за 2025. годину. Студенти ће остваривати право на мјесечну стипендију, која ће се исплаћивати у једнаким ратама током десет мјесеци у 2025. години.
2. **Врста и број стипендија:**

У 2025. години додјељују се укупно 4 (четири) врсте стипендија, и то:

* Стипендије по основу успјеха током студирања,
* Стипендије по основу успјеха у средњој школи,
* Стипендије по основу статуса дјетета погинулог борца и
* Стипендије по основу посебног и социјалног статуса.
1. **Вријеме трајања конкурса:**

Рок за подношење пријава на Јавни конкурс је 15 дана (петнаест дана) од дана објављивања Јавног конкурса.

1. **Услови и критеријуми за додјелу стипендија, начини рангирања:**

Општи услови за додјелу стипендија су сљедећи:

- да студент има пребивалиште на подручју општине Ново Горажде у тренутку расписивања јавног конкурса за додјелу стипендија на којем учествује;

- да студент уписује први пут годину студија за коју конкурише;

- да студент не прима стипендију из других јавних извора финансирања;

- да је редован студент првог циклуса додипломских студија;

- да је уписао завршну годину студија до напуњених 25 година живота, осим студената студија који трају 5 или 6 година, који уписују завршну годину студија до напуњених 27 година живота уколико је кандидат на завршној години студија);

- да није примио стипендију општине Ново Горажде за годину студија за коју конкурише, без обзира да ли се школује на истом или другом студијском програму истог факултета или су уписали други факултет.

Неиспуњавање једног од општих услова је елиминаторно, тако да се пријава у процесу селекције неће бодовати.

Посебни услови за додјелу стипендија зависе од врсте стипендије за коју се конкурише.

Уколико кандидат који конкурише за додјелу стипендије ***по основу успјеха током студирања*** има просјечну оцјену током студирања 8,00 и више, његова пријава се не бодује, него право на стипендију остварује благовременим и уредним подношењем пријаве и потребне документације.

Ранг-листа о додјели стипендија се формира тако што се студенти рангирају од највеће просјечне оцјене, према нижој. Уколико постоје студенти са истим просјечним оцјенама, предност се даје прво оним који су уписали вишу годину студија, а затим студентима који студирају у Републици Српској.

Кандидатима који конкуришу за додјелу стипендије ***по основу успјеха у средњој школи,*** посебни услови се одређују на сљедећи начин: Ученик генерације уписује се први на ранг-листу, а затим ученици чији је просјек оцјена у завршном разреду средње школе износио 4,50. и више.

Кандидатима који конкуришу за додјелу стипендије ***по основу статуса дјетета погинулог борца*** посебни услови се прописују на сљедећи начин: Студенти из категорије дјеце погинулих бораца, не бодују се, него право на стипендију остварују благовременим и уредним подношењем пријаве и потребне документације.

Кандидатима који конкуришу за додјелу стипендије ***по основу посебног и социјалног статуса***, посебни услови се прописују на сљедећи начин:

1. Студентима, чији су родитељи из категорије ратних војних инвалида додјељује се:

од I до IV категорије.....................................................................15(петнаест) бодова

од V до VI категорије........................................................................10(десет ) бодова

од VI до VIII категорије...........................................................................5(пет) бодова

од VIII до Х категорије................................................................................3(три) бода

1. Студентима, чији су родитељи из категорије демобилисаних бораца додјељује се:

од I до II категорије..................................................................................5(пет) бодова

од III до IV категорије...........................................................................4(четири) бода

V категорије..................................................................................................3(три) бода

VI категорије................................................................................................2(два) бода

VII категорије..............................................................................................1(један) бод

1. Студентима, чији су родитељи из категорије одликованих борца Војске РС додјељује се 7(седам) бодова
2. Студентима без родитељског старања додјељује се...........................15(петнаест) бодова
3. Студентима без једног родитеља додјељује се.........................10(десет) бодова
4. Студентима по основу незапослености за сваког незапосленог члана породице додјељује се по.........................................................................................5(пет) бодова
5. Студенти по основу личне инвалидности добијају по....................10(десет) бодова
6. Студентима,чија примања по члану домаћинства не прелазе доле наведени износ, додјељује се:

до 100.00КМ........................................................................................7(седам) бодова

до 200,00КМ.............................................................................................5(пет) бодова

до 300,00КМ................................................................................................3(три) бода

1. Студенти по основу освојених награда на такмичењима у Организацији Педагошког завода РС додјељује се:

За I освојено мјесто.................................................................................5(пет) бодова

За II освојено мјесто................................................................................3(три) бодова

За III освојено мјесто...........................................................................1(један) бодова

1. Студентима за сваку годину студија додјељује се за:

Прву годину студија.................................................................................1 (један) бод

Другу годину студија….............................................................................3 (три) бода

Трећу годину студија..........................................................................6 (шест) бодова

Четврту годину студија......................................................................9 (девет) бодова

Пету годину студија....................................................................12 (дванаест) бодова

Шесту годину студија.................................................................15 (петнаест) бодова

1. Студенти по основу чланова домаћинства добијају 1(један) бод за члана домаћинства који похађају основну и средњу школу, а 3(три) бода за члана који је студент.

Студенти по основу успјеха добијају бодове, на тај начин, што се просјечна оцјена у претходном школовању помножи са коефицијентом 2, а студентима који су уписали прву годину студија просјечна оцјена у средњој школи се помножи са коефицијентом 3.

Од ставке 1) до 3) студентима се могу додјелити бодови по једном основу.

1. **Потребна документација:**

Као доказ о испуњености наведених општих и посебних услова, студенти уз попуњену пријаву прилажу сљедећа документа:

Стипендије по основу успјеха током студирања:

- Попуњен образац пријаве;

- Увјерење издато од стране надлежног органа управе којим доказују да су

 у тренутку расписивања овог Јавног конкурса имали засновано

 пребивалиште на подручју општине Ново Горажде;

- Увјерење (потврду) да је први пут уписао академску годину за коју

 конкурише;

- Потврду о просјеку оцјена из претходне године студија;

- Изјаву да студент није корисник стипендије из других извора.

Стипендирање по основу успјеха у средњој школи:

- Попуњен образац пријаве;

- Увјерење издато од стране надлежног органа управе којим доказују да су

 у тренутку расписивања овог Јавног конкурса имали засновано

 пребивалиште на подручју општине Ново Горажде;

- Увјерење (потврду) да је први пут уписао академску годину за коју

 конкурише;

- Ученик генерације средње школе прилаже диплому;

- Потврду о просјеку оцјена из средње школе или овјерене копије

 свједочансатва;

- Изјаву да студент није корисник стипендије из других извора.

Студенти из категорије дјеце погинулих бораца

- Попуњен образац пријаве;

- Увјерење издато од стране надлежног органа управе којим доказују да су

 у тренутку расписивања овог Јавног конкурса имали засновано

 пребивалиште на подручју општине Ново Горажде;

- Увјерење (потврду) да је први пут уписао академску годину за коју

 конкурише;

- Рјешење о утврђивању статуса породице погинулих и несталих бораца

 ВРС;

- Изјаву да студент није корисник стипендије из других извора.

 Стипендије по основу посебног и социјалног статуса:

- Попуњен образац пријаве;

- Увјерење издато од стране надлежног органа управе којим доказују да су

 у тренутку расписивања овог Јавног конкурса имали засновано

 пребивалиште на подручју општине Ново Горажде;

- Увјерење (потврду) да је први пут уписао академску годину за коју

 конкурише;

- Потврду о просјеку оцјена из претходне године студија или свједочанства

 из средње школе;

- Изјаву о заједничком домаћинству (овјерена кућна листа);

- Увјерење Завода за запошљавање РС-Биро Ново Горажде за незапослене

 чланове домаћинства;

- Потврду о висини примања за чланове домаћинства ( потврда о висини

 плате, чек од пензије или друго);

- Увјерење школске установе о уписаној академској текућој години за

 студенте који су чланови домаћинства;

- Увјерење о коришћењу социјалне помоћи издато од стране надлежне

 социјалне установе;

- Увјерење о статусу дијетета без родитељског старања издато од стране

 надлежне социјалне установе

- Рјешење о категоризацији инвалидности РВИ ВРС;

- Рјешење о категоризацији демобилисаних бораца ВРС;

- Рјешење о одликовању борца ВРС;

- Рјешење о утврђеном тјелесном инвалидитету студента;

- Извод из матичне књиге умрлих (за студенте са једним или без

 родитеља);

- Изјаву да студент није корисник стипендије из других извора;

- Доказ о освојеним наградама у Организацији Педагошког завода РС.

1. **Ранг листа:** На бази критерија и начина бодовања наведеног у Одлуци за додјелу стипендија редовним студентима из буџета општине Ново Горажде формираће се ранг-листа корисника стипендија. Начелник општине Ново Горажде ће на основу ранг-листе донијети одлуку о стипендирању студената за академску 2024/2025. годину.
2. **Закључивање уговора о стипендирању:**

Међусобни односи, права и обавезе између Општине и корисника стипендија уредиће се уговором, закљученим у складу са Законом и Одлуком о стипендирању студената у општини Ново Горажде („Службени гласник општине Ново Горажде“, број: 19/24).

Уговор о додјели стипендије садржи:

- Назив и податке о уговореним странама,

- Детаљну разраду права и обавеза даваоца и корисника стипендије,

- Висину, начин и динамику исплате, те временски период за који је стипендија додјељна,

- Остала права и обавезе уговорених страна.

 8. **Слање пријава:** Пријаве се могу слати поштом на адресу: Општина Ново

 Горажде, Божидара Горажданина 64, 73110 Ново Горажде, Комисија за додјелу

 стипендија, са назнаком „ не отварати “ или предати непосредно на писарници

 Општине Ново Горажде. Непотпуне и неблаговремене пријаве неће се узимати у

 разматрање.

 **НАЧЕЛНИК ОПШТИНЕ**

 **Мила Петковић**